Diari Oficial de la Generalitat Valenciana


Sumari del DOGV 4963, del 10-03-2005 (2005/2061)

Procediment per a la divisió judicial de l'herència número 519/2004. Cèdula de notificació.
-------------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/2061


Organisme emissor
:   Jutjat de Primera Instància Número 10 de València

Tipus de document
:   Anunci

Procediment per a la divisió judicial de l'herència número 519/2004. Cèdula de notificació. [2005/Q2061]
  
Procediment: assumpte civil 519/2004. Divisió de l'herència.
  
Juí: procediment per a la divisió judicial de l'herència 519/2004.
  
Part demandant: José Espinós Santairene.
  
Part demandada: hereus de José Espinós i María Santairene en Rafael Espinós Rodríguez i altres.
  
Al juí a què es fa referència s'ha acordat lliurar a la part demandada la cèdula el text de la qual, literalment, en allò que interessa, diu així:
  
«Únic
  
El procurador Rafael Francisco Alario Mont, en nom i representació de José Espinós Santairene, ha presentat un escrit en què reclama que es procedisca judicialment a la divisió de l'herència dels causants José Espinós Gozalbo i María Santairene Rodríguez, finats el 20 de desembre de 1972 i 8 d'abril de 2001, respectivament.
  
A l'escrit s'assenyalen com a interessats en l'herència els següents: Rafael, Juan i Vicente Espinós Santairene.
  
Segon
  
Per a acreditar el finat del causant i el títol hereditari s'acompanyen una còpia del certificat de defunció de María Santairene Rodríguez, documents d'haver atorgat testament obert al notari, una còpia del quadern particional de l'herència de José Espinós Gozalbo, el testament de María Santairene Rodríguez, així com la sentència dictada en les actuacions 918/2001, del Jutjat de Primera Instància número 7 de València.
  
Fonaments de dret
  
1. Examinat l'escrit precedent, s'estima, a la vista de les dades i els documents aportats, que la part sol·licitant complix els requisits de capacitat, representació i postulació processals, necessaris per a comparéixer en juí, d'acord amb el que determinen els articles 6 i 7 de la Llei 1/2000, d'Enjudiciament Civil (LECn).
  
2. Així mateix, vistes les pretensions formulades, este jutjat té jurisdicció i competència objectiva per a conéixer-les, segons els articles 37, 36.1 i 45 de l'esmentada llei processal. També és competent territorialment per haver tingut el seu darrer domicili el/la causant en esta circumscripció (article 52.1.40 de la LECn).
  
3. Disposa l'article 782 de la LECn que qualsevol cohereu o legatari de part alíquota pot reclamar judicialment la divisió de l'herència, per a la qual cosa ha d'acompanyar a la sol·licitud el certificat de defunció del/de la causant i el document acreditatiu de la seua condició de cohereu o legatari, documents aportats en este cas.
  
4. Assenyala a continuació l'article 783 en concordança amb l'establit en l'article 793, que sol·licitada la divisió judicial de l'herència s'acordarà, si així es demana i resulta procedent, la intervenció del cabal hereditari i la formació d'inventari, per la qual cosa, en este cas, atés que s'ha sol·licitat únicament la formació d'inventari procedix acordar-lo i assenyalar dia i l'hora per a començar-ne la pràctica, i cita les persones interessades per a este acte en la forma legalment establida segons la situació de cada un d'ells d'acord amb l'article 794 del mateix cos legal.
  
Part dispositiva
  
1. S'admet a tràmit la sol·licitud del procurador Rafael Francisco Alario Mont, en nom i representació de José Espinós Santairene, de divisió judicial de l'herència de José Espinós Gozalbo i María Santairene Rodríguez la qual es tramitarà d'acord amb l'establit en el capítol I del títol II del llibre IV de la LECn.
  
2. S'assenyala per a la realització de la junta d'hereus el dia que es dirà. L'acte tindrà lloc a la Ciutat de la Justícia.
  
3. Citeu les següents persones interessades que indica el sol·licitant.
  
4. Advertiu els citats als extrems assenyalats en l'article 784 de la Llei d'Enjudiciament Civil, i que s'hauran de posar d'acord sobre el nomenament d'un comptador, que practique les operacions divisòries, així com també el nomenament de perit o perits que hagen d'intervindre en l'avaluació.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà mitjançant un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn). Seguixen firmes i rúbriques».
  
Atés el possible desconeixement de l'actual domicili o residència de la part demandada, mitjançant la Resolució de data 8 de febrer de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i a petició de la part sol·licitant en el Diari Oficial de la Generalitat Valenciana, per a portar a efecte la diligència de citació a l'acte indicat a Rafael Espinós Santairene, el qual haurà de comparéixer el dia 24 de maig de 2005 a les 11.00 hores a la sala multiusos d'este jutjat.